141-183 Eseng kgale ke ne ke buwa ... mohlomong le Paki ya Jehova. Monna eo a re, "Moena Branham, o batla ho mpolella hore ho nale dihele tse tukang?" Ka re, "Hase seo ke se bolelang; ke seo Bibele e se bolelang." A re, "O batla ho mpolella hore Ntate ya ratehang A ka tjhesa bana ba Hae?" Hobaneng, ka re, "O ka se tjhese ngwana wa hao." Ka re, "Tjhe, monghadi." "Jwale he, ha wena jwalo ka motho o nale lerato le le kalo (Bona kamoo batho ba sothang ditaba ka teng?) -- wena jwalo ka motho o nale lerato le lekalo, o nahana hore Ntate ya ratehang ya lehodimong a ka fedisa bana ba Hae?" Ka re, "Lekgale." Ha a fedise bana ba Hae, empa o ngwana wa mang wena? Modimo ha a fedise bana ba Hae. O leka ka matla ho kena. Empa kwe satane ya fedisang bana ba Hae. Jwale Modimo o dumeletse Satane.